Ο **Ισμαέλ Τραορέ** είναι Γαλλο-Ιβοριανός ποδοσφαιριστής γεννημένος στις 18 Αυγούστου 1986 στο Παρίσι. Αγωνίζεται στη θέση του κεντρικού αμυντικού για λογαριασμό της Σταντ Μπρεστουά.

Βιογραφία
---------

### Συλλογική Καριέρα

Αφού ξεκίνησε την ενασχόληση με το ποδόσφαιρο από την *SC Solitaire Paris 19e*, αναχώρησε σε ηλικία 15 ετών για την Ρεντ Σταρ, ώστε να τελειοποιήσει την ποδοσφαιρική του εκπαίδευση. Καθώς ο ομάδα από την Ιλ-ντε-Φρανς δεν διέθετε ομάδα που να αντιστοιχεί στην ηλικιακή του κατηγορία, πραγματοποίησε μία σεζόν με την ηλικιακή κατηγορία Κ-18 της Ρασίνγκ ΦΚ 92, προτού ενταχθεί στα τμήματα υποδομής της ΚΣ Σεντάν-Αρδέννες το 2004. Πραγματοποιώντας καλές εμφανίσεις με την ηλικιακή κατηγορία Κ-19 του συλλόγου καθώς και με τη δεύτερη ομάδα του, υπέγραψε το πρώτο του επαγγελματικό συμβόλαιο το 2006. 

Συμμετείχε στην πρώτη του επίσημη αναμέτρηση για την Λιγκ 2, απέναντι στην Γκρενόμπλ Φουτ, στα πλαίσια της πρώτης αγωνιστικής της σεζόν 2007-08. Κατάφερε σε σύντομο διάστημα να επιβληθεί ως βασικός στο κέντρο της αμυντικής γραμμής του συλλόγου, θέση την οποία δεν εγκατέλειψε ξανά έκτοτε. Πέτυχε το πρώτο τέρμα της καριέρας του στις 22 Αυγούστου 2008 στη διάρκεια της αναμέτρησης για την Λιγκ 2, μεταξύ της ομάδας του και της ΑΚ Αζαξιό, όπου έφερε το σκορ στα ίσα στο τελευταίο λεπτό της συνάντησης.

Έπειτα από μια εξαιρετική σεζόν 2009-2010 δίπλα στον Πωλ Μπαΐς στο κέντρο της άμυνας, ψηφίστηκε ως ο δεύτερος καλύτερος παίκτης της σεζόν για την Σεντάν από τους οπαδούς του συλλόγου των Αρδεννών. Βασικό και αναντικατάστατο στέλεχος της ΚΣ Σεντάν-Αρδέννες, προβιβάστηκε σε δεύτερος αρχηγός της ομάδας πίσω από τον Ζερόμ Λε Μουάνι. 

Στις 12 Ιουνίου 2012, υπέγραψε συμβόλαιο συνεργασίας διάρκειας 3 ετών με την Σταντ Μπρεστουά, όπου ξαναβρήκε μεταξύ άλλων τον Πωλ Μπαΐς στην αμυντική γραμμή του συλλόγου, καθώς και τον Λαντρί Σωβέν, παλιό του προπονητή στην Σεντάν.

### Εθνική Καριέρα

Κλήθηκε για πρώτη φορά στην Ακτή Ελεφαντοστού από τον Σαμπρί Λαμουσί για μία φιλική αναμέτρηση στις 14 Νοεμβρίου 2012 απέναντι στην Αυστρία. Εισήλθε στον αγωνιστικό χώρο στη διάρκεια του δευτέρου ημιχρόνου.

Κλήθηκε για να συμμετάσχει στο Κύπελλο Εθνών Αφρικής του 2013. Αγωνίστηκε ως βασικός στο κέντρο της άμυνας της Ακτής Ελεφαντοστού στη διάρκεια της τελευταίας αναμέτρησης για την φάση των ομίλων απέναντι στην Αλγερία.

Καριέρα
-------

| Σεζόν | Σύλλογος | Χώρα | Πρωτάθλημα | Κύπελλο Γαλλίας | Λιγκ Καπ Γαλλίας | Ακτή Ελεφαντοστού |
| --- | --- | --- | --- | --- | --- | --- |
| Κατηγορία | Συμμ | Γκολ | Κάρτες | Συμμ | Γκολ | Συμμ | Γκολ | Συμμ | Γκολ |
| Booked |  |
|
| **2005 - 2006** | ΚΣ Σεντάν-Αρδέννες | Γαλλία ! Γαλλία | Λιγκ 2 | - | - | - | - | 1 | 0 | - | - | - | - |
| **2006 - 2007** | ΚΣ Σεντάν-Αρδέννες | Γαλλία ! Γαλλία | Λιγκ 1 | - | - | - | - | - | - | - | - | - | - |
|
| **2007 - 2008** | ΚΣ Σεντάν-Αρδέννες | Γαλλία ! Γαλλία | Λιγκ 2 | 28 | 0 | 3 | 0 | 6 | 0 | 1 | 0 | - | - |
| **2008 - 2009** | ΚΣ Σεντάν-Αρδέννες | Γαλλία ! Γαλλία | Λιγκ 2 | 24 | 1 | 3 | 0 | 4 | 0 | 1 | 0 | - | - |
|
| **2009 - 2010** | ΚΣ Σεντάν-Αρδέννες | Γαλλία ! Γαλλία | Λιγκ 2 | 34 | 0 | 5 | 0 | 4 | 0 | 5 | 0 | - | - |
| **2010 - 2011** | ΚΣ Σεντάν-Αρδέννες | Γαλλία ! Γαλλία | Λιγκ 2 | 34 | 0 | 1 | 1 | 1 | 0 | 1 | 0 | - | - |
| **2011 - 2012** | ΚΣ Σεντάν-Αρδέννες | Γαλλία ! Γαλλία | Λιγκ 2 | 34 | 1 | 3 | 0 | 3 | 0 | 3 | 0 | - | - |
| **2012 - 2013** | Σταντ Μπρεστουά | Γαλλία ! Γαλλία | Λιγκ 1 | 17 | 0 | 0 | 0 | 1 | 0 | 1 | 0 | 2 | 0 |
| **2013 - 2014** | Σταντ Μπρεστουά | Γαλλία ! Γαλλία | Λιγκ 2 | 4 | 0 | 1 | 0 | 0 | 0 | 1 | 0 | 0 | 0 |

Έως τις 12 Μαΐου 2013

Πηγή : LFP (Ligue de Football Professionnel)

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ισμαέλ Τραορέ** |

1. ↑  «List of Players» (PDF). Confederation of African Football (CAF). Ανακτήθηκε στις 24 Ιανουαρίου 2013.
2. ↑  Traoré : « Mon premier but en pro », l'union - L'Ardennais, 24 août 2008
3. ↑  *Costil sanglier de l'année*
4. ↑  CSSA / Traoré monte en puissance, l'union - L'Ardennais, 3 février 2012
5. ↑  CSSA / Traoré : « Une partie de ma vie », l'union - L'Ardennais, 18 mai 2012
6. ↑  Ismaël Traoré s’est engagé trois ans avec Brest Αρχειοθετήθηκε 2012-06-20 στο Wayback Machine. finistere-foot.fr, 12 juin 2012
7. ↑  Côte d’Ivoire : Ismaël Traoré et Lamine Koné appelés face à l’Autriche , rfi.fr, 9 novembre 2012
8. ↑  CAN 2013 / Sélection des Eléphants : Lamouchi impose sa rigueur, news.abidjan.net, 29 décembre 2012